laion/Wikipedia-Exotic huggingface dataset:
פרנצ'סקו אייץ

פרנצ'סקו אַייֶץ (באיטלקית: Francesco Hayez, כתיב פונטי: ˈaːjets,‏ 10 בפברואר 1791 – 21 בדצמבר 1882) היה צייר איטלקי, האמן הראשון במעלה של הרומנטיציזם במילאנו של אמצע המאה ה-19. אייץ עשה לו שם בציוריו ההיסטוריים המפוארים, האלגוריות הפוליטיות שלו ודיוקנאותיו יוצאי הדופן באיכותם. אייץ נולד למשפחה דלת-אמצעים יחסית מוונציה. אביו היה ממוצא צרפתי ואילו אמו, קיארה טורצ'לה, הייתה ילידת מוראנו. הילד פרנצ'סקו, הצעיר בחמישה בנים, גדל אצל אחות אמו, שנישאה לג'ובאני בינאסקו, בעל אוניות אמיד ואספן אמנות. מילדות גילה פרנצ'סקו נטייה לציור, ועל כן מסר אותו דודו להתמחות כשוליה אצל רסטורטור תמונות. בהמשך היה לתלמידו של הצייר פרנצ'סקו מאג'וטו (אנ'), שאצלו למד במשך שלוש שנים. הוא התקבל לקורס הציור של האקדמיה החדשה לאמנויות בשנת 1806, שם למד אצל טאודורו מטאיני (אנ'). בשנת 1809 זכה בתחרות של האקדמיה לאמנות של ונציה, שהעניקה לו מלגת לימודים לשנה אחת באקדמיה די סן לוקה ברומא. הוא נשאר ברומא עד 1814, אז עבר לנאפולי, שם הזמין אצלו המלך ז'ואקים מירא ציור גדול שיתאר את אוליסס בחצר אלקינוס. באמצע שנות ה-30' של המאה ה-19 היה מבקר קבוע במפגשי הטרקלין בבית הרוזנת קלרה מאפאי (שאת דיוקנה צייר למען בעלה, הלבריתן אנדראה מאפאי). ב-1850, כשהתמנה למנהל האקדמיה של ברֶרָה (אנ') בעיר, עדיין שהה במילאנו. פרנצ'סקו אייץ האריך ימים והיה צייר פורה. בין ציוריו רבים הנושאים ההיסטוריים, שהיו לרוחם הפטריוטית של נותני חסותו. אחרים משקפים את נטייתו לסגנון נאו-קלאסי בנושאים נשגבים, אם מכתבי הקודש ואם מן הספרות הקלאסית. כמו כן, צייר סצינות מתוך הצגות תיאטרון בתקופתו. לעומת זאת, במכלול ציוריו בולטות בהיעדרן מחיצות-נוי לקישוט מזבח כנסייה. עם זאת, אחרי שכיבושי נפוליאון חיללו כנסיות ומנזרים רבים בצפון איטליה, לא חסרו בחבל ארץ זה יצירות אמנות דתיות, שהועברו למוזיאונים או רוכזו במוסדות הדת הפעילים ששרדו לפליטה. היסטוריון האמנות קוראדו ריצ'י (איט') מתאר את אייץ כצייר שהחל את דרכו כ"קלאסיציסט" אך התפתח לסגנון של "מהומה רגשית". אוליסס בחצר אלקינוס הנשיקה (1859) רינלדו וארמידה (1813), בגלריית האקדמיה, ונציה מדיה וקבצים בנושא פרנצ'סקו אייץ בוויקישיתוף פרנצ'סקו אייץ, באתר "Find a Grave" (באנגלית) כתבי פרנצ'סקו אייץ בפרויקט גוטנברג (באנגלית) פרנצ'סקו אייץ, באתר Discogs (באנגלית) קוראדו ריצ'י (1911), 'Art in Northern Italy'. ניו יורק: בני צ'ארלס סקריבנר, עמ' 95
גביע דייוויס 1904

אתגר הטניס הבינלאומי 1904 (באנגלית: 1904 International Lawn Tennis Challenge) הייתה התחרות הרביעית במניין של מה שנודע היום כ"גביע דייוויס". בפעם ראשונה התחרות נערכה מחוץ לגבולות ארצות הברית. מחזיקי הגביע היו הבריטים והם ערכו את התחרות. למרות התיאום המוקדם, נבחרת גביע דייוויס של ארצות הברית לא התייצבה. על הזכות לשחק מול מחזיקי הגביע התמודדו נבחרות בלגיה וצרפת. המשחקים נערכו במגרשי וימבלדון בצמוד לאליפות וימבלדון 1904. במשחק שנערך בין 27-29 ביוני בלגיה ניצחה את צרפת עם תוצאה 3:2 והחלה להתארגן למשחק מול מחזיקת הגביע. בנוסף לאחים דוהרטי, נבחרת בריטניה כללה את פרנק ריסלי. הבריטים זכו בכל המשחקים וזכו בגביע בפעם השנייה ברציפות. הערה: על המשחק הרביעי לבריטים הוענק ניצחון טכני מדיה וקבצים בנושא גביע דייוויס 1904 בוויקישיתוף נתונים על התחרות
מקסוול טיילור

מקסוול דוונפורט "מקס" טיילור (באנגלית: Maxwell Davenport "Max" Taylor; ‏26 באוגוסט 1901 – 19 באפריל 1987) היה גנרל אמריקאי שהתפרסם בתפקידו כמפקד הדיוויזיה המוטסת ה-101 במלחמת העולם השנייה. טיילור שירת כיושב ראש המטות המשולבים החמישי. טיילור גדל במיזורי ובשנת 1922 סיים את לימודיו באקדמית וסט פוינט ושירת בחיל ההנדסה של צבא ארצות הברית. ב-1926 עבר לארטילריה. במהלך מסלול הפיקוד הושפע טיילור מאוד ממפקדו מת'יו רידג'וויי. בשנת 1944, לאחר שמפקדה הגנרל ויליאם לי לקה בהתקף לב ונאלץ לפרוש, מונה טיילור למפקד הדיוויזיה המוטסת ה-101. טיילור פיקד בהצלחה על הדיוויזיה במבצע המוטס בנורמנדי, במהלכו האוגדה הוצנחה בנורמנדיה כ-4.5 ק"מ מחוף יוטה. הייתה זו צניחתו החמישית של טיילור וזו שזיכתה אותו בתואר צנחן מוסמך. הדיוויזיה בפיקודו הצליחה בצהרי ה-6 ביוני 1944 לחבור לכוחות שנחתו על החוף ובהמשך הקרבות כבשו את העיירה קרנטן כחלק מהמערכה לכיבוש שרבורג. על האופן בו פיקד על הדיוויזיה עוטר טיילור בצלב השירות המצוין. לאחר מכן פיקד על הדיוויזיה במבצע המוטס בהולנד. במהלך הקרב על הבליטה שהה טיילור בארצות הברית. הדיוויזיה נשלחה להגן על גזרת צומת בסטון ולחמה במה שנודע לימים כמצור על בסטון תחת פיקוד סגנו, אנתוני מקאוליף. פקודיו של טיילור מתחו עליו ביקורת קשה בעקבות זאת אולם קידומו לא נפגע כתוצאה מכך. הוא שב לחזית ופיקד על הדיוויזיה בהמשך קרב הארדנים. לאחר המלחמה מונה למפקד האקדמיה הצבאית של ארצות הברית. בשנת 1949 מונה למפקד כוחות ארצות הברית בברלין ובשנים 1953 - 1954 פיקד על הכוחות האמריקאים במלחמת קוריאה, כשלתקופה קצרה כיהן כמפקד העליון של כוחות הברית. בשנת 1955 שימש ראש מטה צבא ארצות הברית. בשנים 1962–1964 שימש כיושב ראש המטות המשולבים. החל מ-1964 כיהן כשנה כשגריר ארצות הברית בדרום וייטנאם. ס.ל.א מרשל, "הם צנחו בלילה", הוצאת מערכות מאנגלית: אהרן אמיר. קורנליוס ראיין, "גשר אחד רחוק מדי", הוצאת זמורה ביתן ומודן, 1979. קורנליוס ריאן, "היום הארוך ביותר", הוצאת מערכות, 1982. סטיבן אמברוז, "אחים בקרב", תל אביב: כנרת, זמורה ביתן, דביר, 2005. סטיבן אמברוז, "יום הפלישה", מאנגלית: מרדכי ברקאי, הוצאת זמורה ביתן, 2002. מדיה וקבצים בנושא מקסוול טיילור בוויקישיתוף מקסוול טיילור, באתר "Find a Grave" (באנגלית) מקסוול טיילור, באתר אנציקלופדיה בריטניקה (באנגלית) מקסוול טיילור, במסד הנתונים הקולנועיים IMDb (באנגלית) סטיבן אמברוז, "אחים בקרב", תל אביב: כנרת, זמורה ביתן, דביר, 2005, עמוד 61. סטיבן אמברוז, "אחים בקרב", תל אביב: כנרת, זמורה ביתן, דביר, 2005, עמוד 122. סטיבן אמברוז, "אחים בקרב", תל אביב: כנרת, זמורה ביתן, דביר, 2005, עמוד 156. סטיבן אמברוז, "אחים בקרב", תל אביב: כנרת, זמורה ביתן, דביר, 2005, עמוד 222. סטיבן אמברוז, "אחים בקרב", תל אביב: כנרת, זמורה ביתן, דביר, 2005, עמודים 249–251. סטיבן אמברוז, "אחים בקרב", תל אביב: כנרת, זמורה ביתן, דביר, 2005, עמוד 341.
ספטטאקהקה

ספטטאקהקה או ספאטקהקה (בשוודית "עוגה משופדת" או "עוגת שיפוד") הוא קינוח הנפוץ באזורים של דרום שוודיה, בעיקר במחוז סקונה וכן במחוז הלנד. הקינוח מהווה חלק חשוב ממורשת המטבח הסקוני. תערובת המכילה בעיקרה ביצים, קמח מעמילן תפוח אדמה וסוכר, מגולגלת על שיפוד המסתובב סביב אש פתוחה או מקור חום אחר. לכן, העוגה שנוצרת בתהליך זה היא יבשה מאוד ועוטפים אותה בשקיות פלסטיק אטומות כדי לשמור על היובש שלה. על מנת שתישאר פריכה, יש להסיר את העטיפה מהעוגה רק כאשר היא נאכלת בפועל. עוגת הספטטאקהקה יכולה להופיע בגדלים רבים, מגובה של סנטימטרים ספורים ועד לכמה מטרים, ולרוב תהיה בקוטר של יותר ממרגל (כ-30 סנטימטרים). את העוגות הגדולות מגישים לסועדים על ידי ניסור קוביות מהעוגה, כך שהעוגה תמשיך לעמוד על בסיסה. העוגה מוגשת לרוב עם קפה חזק, גלידת וניל ויין פורט. חותכים את העוגה בעדינות באמצעות מסור מתכת, שכן חיתוכה באמצעות סכין רגילה יכול לגרום לריסוקה או להתמוטטותה. עוגת הספטטאקהקה הגדולה ביותר בעולם נאפתה בסג'ובו שבסקונה, בשנת 1985, והיא הופיעה במהדורת ספר השיאים של גינס בשנת 1986. העוגה הייתה בגובה 3.6 מטרים והיא הייתה עשויה מגוש אחד. קורטוש - עוגה הונגרית דומה מדיה וקבצים בנושא ספטטאקהקה בוויקישיתוף
Tactical Ops

Tactical Ops: Assault on Terror (בתרגום חופשי לעברית: קומנדו טקטי: מתקפה נגד הטרור; ידוע בפשטות בתור Tactical Ops) הוא משחק פעולה מגוף ראשון מרובה משתתפים ברשת, ששוחרר בשנת 1999 בתור מוד למשחק Unreal Tournament ויצא, לאחר שצבר פופולריות בקרב שחקנים, בשנת 2002 כמשחק עצמאי. המשחק הוא בעל סגנון משחק דומה למשחק Counter Strike. עם יציאתו של קונטר סטרייק לשוק, שהתחיל את דרכו כמוד שפותח למשחק Half-Life וצבר פופולריות רבה עקב סגנונו הייחודי, החלה תופעה של מודים דומים בסגנון שפותחו עבור משחקים שונים, כשהידועים ביותר הם Urban Terror (שיצא כמוד למשחק Quake 3) ו-Tactical Ops שיצא כמוד לUnreal Tournament. בדומה למשחקים בסגנון זה, במשחק נחלקים השחקנים לשתי קבוצות, טרוריסטים ויחידות לוחמה בטרור. שתי הקבוצות נלחמות זו בזו על מנת להשיג את מטרת המפה (סביבת המשחק) הספציפית בה מתרחש המשחק. המשחק שוחרר כמשחק עצמאי ב-24 באפריל 2002 ואינו דורש יותר את המשחק Unreal Tournament כדי לפעול - בדומה לשני מתחריו בשוק שצוינו לעיל. עם שחרורו נוספו מפות חדשות למשחק שלא כלולות בגרסת החינם של המשחק. הגרסה האחרונה למשחק הייתה 3.4.0 אך עקב בקשות של מעריצים אטארי נתנה להם אפשרות לפתח פאטץ' נוסף למשחק. גרסת המעריצים, 3.5.0 יצאה בשנת 2005. גיימרים רבים תיארו את המשחקיות של המשחק בתור מעין שילוב של המשחקיות של קונטר סטרייק עם זו של אנריל. חלק מהביקורות שיבחו את המשחק בגלל הגרפיקה שלו שעלתה על זו של קונטר סטרייק עקב היתרון הגרפי של Unreal Engine על פני המנוע של קונטר סטרייק (GoldSrc המיושן ששימש את Half-Life). עם זאת חלק טענו כי רוב המפות "ריקות" מבחינת פרטים ומונוטוניות. בגרסה הראשונה היו רק 3 מודלים לשחקן שניתנו להתאמה אישית באמצעות סקינים. בדומה לקונטר סטרייק (וגם בדומה לאנריל), גם למשחק זה נוצרו טורנירים ותחרויות רשמיות שמשתתפים בהם טובי השחקנים המקצוענים מרחבי העולם. Tactical Ops, באתר PCGamingWiki (באנגלית)
גביע דייוויס 1905

אתגר הטניס הבינלאומי 1905 (באנגלית: 1905 International Lawn Tennis Challenge) הייתה התחרות החמישית במניין של מה שנודע היום כ"גביע דייוויס". מחזיקי הגביע היו הבריטים והם אירחו את התחרות. לראשונה לתחרות נרשמו מספר גדול יותר של נבחרות, מה שגרם ליצירת שלב המוקדמות לפני הגעה לזכות להתמודד מול מחזיקת הגביע. לתחרות נרשמו ארצות הברית, צרפת, אוסטריה, בלגיה וקבוצה משותפת של אוסטרליה-ניו זילנד (אוסטרלאסיה). בעקבות מחלת שחקן מהנבחרת הבלגית הנבחרת לא השתתפה בסופו של דבר בתחרות. השלבים המוקדמים נערכו ב-13–19 ביולי במגרשי מועדון ספורט בלונדון. נבחרת גביע דייוויס של ארצות הברית ניצחה תחילה את נבחרת צרפת ולאחר מכן את נבחרת אוסטרלאסיה עם תוצאה 5:0 ובכך זכתה במוקדמות. משחק על התואר נערך ב-21–24 ביולי וימבלדון. הבריטים ניצחו עם תוצאה 5:0 וזכו בגביע בפעם השלישית ברציפות. נתונים על התחרות
חסמן

האם התכוונתם ל... יהודה לייב חסמן (הסטוצ'ינר) – רב ליטאי, ראש ישיבה בשטוצ'ין (Shchuchyn) והמנהל הרוחני של ישיבות טלז וחברון, מראשי תנועת המוסר מרק חסמן – שחקן ליטאי-ישראלי רפאל חסמן – עיתונאי יידי ועברי ליטאי-ישראלי, סגן עורך "די אידישע שטימע", עורך "דאס אידישע ווארט" וחבר מערכת "הצופה"
ויקיפדיה בשפת ואריי-ואריי

ויקיפדיה בשפת ואריי-ואריי היא הגרסה של ויקיפדיה בשפת ואריי-ואריי (השפה החמישית המדוברת באיי הפיליפינים), שהושקה ב-25 בספטמבר 2005. נכון ל-21 בספטמבר 2024 ישנם בוויקיפדיה בשפת ואריי-ואריי 1,266,604 ערכים. מדובר בוויקיפדיה "חריגה" בגודלה, שכן מספר דוברי השפה כשפת אם עומד רק על כ-2.6 מיליון איש. מיזם זה של ויקיפדיה החל את דרכו ב-25 בספטמבר 2005, ובראשו עמד הארווי פיג'י מהעיר טקלובן. לאתר היה בתחילה מספר זעום ביותר של תורמים, עד לאפריל 2009 תרמו בממוצע לאתר כעשרה גולשים בחודש. מפגש הוויקיפדים הראשון של האתר אירע בינואר 2013 בטקלובן. בתחילת שנת 2011, האתר משך תשומת לב שכן כמות הערכים בו הייתה כפולה לעומת ויקיפדיה בשפת הטאגאלוג, בה שולטים כ-22 מיליון פיליפינים כשפת אם. הפער נבע מכך שוויקיפדיה בשפת ואריי-ואריי נעזרה בבוטים (ביניהם הבוט Lsjbot) ליצירת מספר רב של ערכים, ומיעוט מן הערכים נכתבו על ידי אנשים דוברי השפה. באמצע שנת 2014, ויקיפדיה זו חצתה את רף מיליון הערכים, אך מדד העומק שלה (היחס בין מספר העריכות למספר הערכים המהווה מדד גס לאיכות) עמד על פחות מ-3. לפי המידע המצוי בקרן ויקימדיה, נכון לדצמבר 2023, באתר 2,870,868 דפים (כולל דפי משתמש, דפי עזרה ועוד), 81 משתמשים פעילים ומספר עריכות כולל של 7,596,401. נכון לדצמבר 2023 מדד העומק של ויקיפדיה זו עומד על 4.25, לעומת מדד של 153.76 בוויקיפדיה בשפת טאגאלוג. עם זאת, גם לוויקיפדיות גדולות אחרות שעברו את רף מיליון הערכים יש מדד עומק נמוך מאוד, דוגמת ויקיפדיה ההולנדית (עם כ-2.15 מיליון ערכים), המחזיקה במדד עומק של 18.8, וויקיפדיה השוודית (בעלת 2.6 מיליון ערכים בקירוב) - מדד עומק של 17.34 בלבד. לפי נתוני ויקיפדיה, במהלך חודש יולי 2014 היו באתר מעל 4 מיליון בקשות לדפים, כאשר אחוז לא ידוע מהבקשות נעשה על ידי בוטים וזחלני רשת. 25 בספטמבר 2005 - תחילת דרכו של האתר. 14 ביולי 2009 - נכתב הערך ה-10,000 - פסחא. 21 במרץ 2010 - נכתב הערך ה-20,000 - קופרה. 1 במאי 2010 - נכתב הערך ה-40,000 - פטרייה. 7 במאי 2010 - נכתב הערך ה-50,000 - שפתיים. 30 ביוני 2010 - נכתב הערך ה-80,000 - נשיקה. 24 באוגוסט 2010 - נכתב הערך ה-100,000 - מעיין, ויקיפדיה בשפת ואריי-ואריי הופכת לוויקיפדיה ה-35 בגודלה בזמנו. 3 במרץ 2013 - נכתב הערך ה-200,000. 29 ביוני 2013 - נכתב הערך ה-400,000. 18 ביולי 2013 - נכתב הערך ה-500,000. 8 ביוני 2014 - נכתב הערך ה-1,000,000. ויקיפדיה בסבואנו מדיה וקבצים בנושא ויקיפדיה בשפת ואריי-ואריי בוויקישיתוף אתר האינטרנט הרשמי של ויקיפדיה בשפת ואריי-ואריי (בואריי-ואריי) אתר ויקיפדיה בשפת ואריי-ואריי סטטיסטיקות האתר Waray-Waray Wikipedia at a glance July 2014 טבלת סטטיסטיקה משולבת באתר ויקימדיה: Warning: These counts include bot/crawler requests. ציוני הדרך של ויקיפדיה בשפת ואריי-ואריי גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
עוזי רוזן (טייס)

עוזי רוזן הוא קצין צה"ל במילואים בדרגת תת-אלוף, שירת כמפקד בסיס חצרים, מפקד תל נוף וראש מחלקת מבצעים של חיל האוויר. שימש עוזר שר הביטחון לאמצעים מיוחדים וראש אגף אמצעים מיוחדים במשרד הביטחון. רוזן שירת כטייס קרב בחיל האוויר. במלחמת יום הכיפורים לחם כטייס F-4 פנטום בטייסת 107. פיקד על שתי טייסות קרב: טייסת 102 וטייסת 107. פיקד על בסיס חצרים ושימש ראש מחלקת מבצעים של חיל האוויר. בשנים 1992 עד 1995 פיקד על בסיס תל נוף. בתפקידו האחרון בשירות הקבע שירת כסגנו הצבאי של עוזר שר הביטחון לאמצעים מיוחדים. לאחר שחרורו מונה לעוזר שר הביטחון לאמצעים מיוחדים וראש האגף לאמצעים מיוחדים במשרד הביטחון. בספטמבר 2001 הצטרף לתעשייה האווירית, בשנים 2002 עד 2006 כיהן כסמנכ"ל לתכנון אסטרטגי בינואר 2007 מונה לנשיא תע"א – אמריקה הצפונית וכיהן בתפקיד במשך כשש שנים. מכהן כיושב ראש אירופה, המזרח התיכון ואפריקה בחברת Roboteam המפתחת רובוטים לצרכים ביטחוניים. רוזן בעל תואר שני בניהול מבית הספר של הצי ללימודים מתקדמים במונטריי (קליפורניה). מדיה וקבצים בנושא עוזי רוזן בוויקישיתוף "משרד הבטחון אחראי לתחרות הפרועה בין התעשיות הביטחוניות" "נוקט מדיניות שגויה בטיפוח תחרות שגורמת נזק כבד לצה"ל ולייצוא, באתר גלובס, 6 ביוני 2006 התעשייה האווירית פיצלה את חטיבת האלקטרוניקה לשתיים עקב התרחבות הפעילות העסקית, באתר וואלה, 8 ביולי 2002 ynet, פורש עוזי רוזן, סמנכ"ל תע"א לתכנון אסטרטגי, באתר ynet, 10 באפריל 2006, רן דגוני, ‏הפנטגון דורש מיקרו-רובוטים מפיתוח ישראלי ביחידות קומנדו, באתר ‏מאקו‏, 22 באוקטובר 2013.
עוזי רוזן

האם התכוונתם ל... עוזי רוזן (טייס) – תא"ל בצה"ל, מפקד בסיס חצרים ובסיס תל נוף, עוזר שר הביטחון לאמצעים מיוחדים עוזי רוזן (מנהל) – יו"ר דלק ישראל, סמנכ"ל בנק לאומי עוזי רוזן (חייל) – קצין צה"ל בעל עיטור המופת, נהרג במלחמת ששת הימים עוזי רוזן (שוטר) – ניצב במשטרת ישראל עוזי רוזן (צדיק נסתר) – אחד מל"ו צדיקים שבדור עוזי רוזן (שחיין) – שחיין ישראלי
ויקיפדיה הווייטנאמית

ויקיפדיה הווייטנאמית (בווייטנאמית: Wikipedia tiếng Việt) היא הגרסה של ויקיפדיה בשפה הווייטנאמית. כמו בגרסאות בשפות אחרות של פרויקט ויקיפדיה, תוכן המיזם נגיש ונוצר באמצעות תוכנת מדיה-ויקי. לוויקיפדיה הווייטנאמית אתר אינטרנט מתחרה גדול בשם "המילון האנצקלופדי של וייטנאם", אתר אנצקלופדי הממומן על ידי מדינת וייטנאם. נכון למאי 2015 רק כ-375,000 מערכיה נוצרו על ידי הגולשים באתר, בעוד שכשני שלישים מהערכים נוצרו על ידי בוטים. עובדה זאת מיקמה אותה למעשה כוויקיפדיה השלישית בגודלה בשפה שאינה אירופאית, אם לא מחשיבים את ערכי הבוט, אחרי ויקיפדיה היפנית וויקיפדיה הסינית. נכון ל-21 בספטמבר 2024 ישנם בוויקיפדיה הווייטנאמית 1,295,107 ערכים. ויקיפדיה הווייטנאמית החלה את דרכה בנובמבר 2002 עם עמוד ראשי וערך על איגוד האינטרנט העולמי. המיזם לא משך תשומת לב רבה ולא החל למעשה לצבור תרומות משמעותיות עד ל"לידתו" מחדש באוקטובר 2003, וכן לאחר שהוספה לתוכנת הוויקי היכולת לכתוב אותיות בתקן יוניקוד. ב-25 באוגוסט 2008 נכתב הערך ה-50,000 בוויקיפדיה הווייטנאמית, כאשר רק 432 ערכים מתוכם נוצרו הודות לבוטים. ב-13 בספטמבר 2009 המיזם חצה את רף 100,000 הערכים, כאשר מתוכם חמישה אחוזים היו מבוססי בוט. כיום, מספר הערכים הקצרים המתויגים כ"קצרמרים" נאמד בעשרות אלפים, שאת רובם המכריע יצרו בוטים שונים. 20 באפריל 2005 - נכתב הערך ה-1,000, צנטריול. 23 באוגוסט 2006 - נכתב הערך ה-10,000. 25 באוגוסט 2008 - נכתב הערך ה-50,000. 13 בספטמבר 2009 - נכתב הערך ה-100,000, שניאנג J-11. 7 באפריל 2011 - נכתב הערך ה-200,000, ריצ'רד דוקינס. 28 בספטמבר 2012 - נכתב הערך ה-500,000, קרל סייגן. 15 ביוני 2014 - נכתב הערך ה-1,000,000, הנרי וולאס. לוגו ויקיפדיה הווייטנאמית לציון 500,000 ערכים (28 בספטמבר 2012) לוגו ויקיפדיה הווייטנאמית לציון 1,000,000 ערכים (15 ביוני 2014) מדיה וקבצים בנושא ויקיפדיה הווייטנאמית בוויקישיתוף אתר האינטרנט הרשמי של ויקיפדיה הווייטנאמית (בוייטנאמית) ויקיפדיה הווייטנאמית המילון האנצקלופדי של וייטנאם ראו כאן סטטיסטיקות סטטיסטיקות על ויקיפדיה זו גרסה של הדף Wikipedia:Robot בוויקיפדיה הווייטנאמית, 14 בספטמבר 2009 הדף העוסק בקצרמרים בוויקיפדיה הווייטנאמית גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
רפאל מלכו

רפאל (רפי) מלכו (לעיתים נכתב מולכו) (1921, ירושלים – נובמבר 2014, שם) היה בנקאי, מנהל ודירקטור ישראלי, ממעצבי המדיניות המוניטרית של ישראל בעשורים הראשונים לקיומה. כיהן כמשנה למנכ"ל בנק דיסקונט, כמנכ"ל בנק ברקליס-דיסקונט, מראשי קבוצת IDB עד אמצע שנות ה-90, ממייסדי הקרן לירושלים. מלכו נולד בשנת 1921 בירושלים, בנם של אלגרה (שמחה) לבית כהן והעיתונאי, ההיסטוריון ואיש הציבור יצחק רפאל מולכו. מלכו היה אחד הילדים הראשונים שגדלו והתחנכו בשכונת רחביה (בבית מולכו), שהוקמה על קרקעות שנגאלו על ידי סבו, יצחק יהודה כהן, מידי הכנסייה היוונית-אורתודוקסית, ושאביו, יצחק רפאל מלכו, היה ממייסדיה. את לימודיו התיכוניים סיים במחזור הראשון של בית הספר התיכון ליד האוניברסיטה (בין חבריו לספסל הלימודים היו יצחק נבון ואסתר הרליץ). זמן קצר לאחר סיום לימודיו הצטרף לגרעין המייסד של בנק דיסקונט, שבמסגרתו במהלך השנים הגיע ממעמד של פקיד מתחיל למעמד של אחד המנהלים הכלליים וחבר במועצת המנהלים. במקביל לתחילת עבודתו בבנק הצטרף ל"הגנה" ובתקופה שקדמה למלחמת העצמאות שירת ביחידת הרכש. תוך כדי פעילותו כמנהל ודירקטור בבנק דיסקונט, ב-IDB, ב"כלל" וברבות מהחברות-הבנות שלהן, קיבל על עצמו בעידודו של מנכ"ל הבנק דניאל רקנאטי, משימות מטעם ראשי המדינה, בהתנדבות, בהן חבר בקבוצה שניהלה את המשא ומתן המורכב עם ממשלת גרמניה על "הסכם השילומים". בהמשך, לבקשת שר האוצר לוי אשכול, שימש במשך שנים אחדות כראש האגף למטבע זר והאחראי על סחר החוץ של ישראל. כשפרץ המשבר החמור הראשון בבנקאות הישראלית בסוף שנות ה-60, נקרא רפאל מלכו שוב על ידי לוי אשכול, הפעם בתפקידו כראש הממשלה, כדי שישמש נאמן מטעם המדינה לבנקים אחדים שהתמוטטו, ובתוך כך פעל להשבת אמון הציבור במערכת הבנקאית כולה. בנוסף, השתתף במספר ועדות ציבוריות וביצע שליחויות כלכליות אחרות עבור המדינה. במשך השנים הפך לאחת הדמויות המשפיעות על התפתחות הכלכלה הישראלית בשלושת העשורים הראשונים של המדינה. בשנת 1998, שנת היובל למדינת ישראל, הוענק למלכו (כמו לאביו לפניו) התואר יקיר ירושלים על תרומתו לפיתוח העיר. רפאל מלכו היה נשוי במשך 70 שנה לרחל (רחלה) מלכו לבית קלדרון, והוא אביהם של עורך הדין יצחק מלכו והאדריכל יעקב מולכו. מלכו התגורר ברחביה. באוגוסט 2014 נפטרה אשתו, והוא עצמו נפטר בנובמבר 2014 בשיבה טובה, בגיל 93. נקבר בחלקת יקירי ירושלים בהר המנוחות. רונן פולק, יגאל בוטון, מת הבנקאי יקיר ירושלים רפי מולכו בן 93, רשת ב', 15 בנובמבר 2014 רחל מלכו באתר "אבלים". רפאל מלכו באתר "זיכרונט".
אנציקלופדיה של הרעיונות

אנציקלופדיה של הרעיונות היא אנציקלופדיה בת כ-600 ערכים פרי עטם של ד"ר דוד גורביץ' וד"ר דן ערב, שראתה אור בדפוס בכרך אחד בן 1,326 עמודים בהוצאת בבל בשנת 2012, ובמהדורה מקוונת בשנת 2016. ערכי האנציקלופדיה מקשרים רעיונות פילוסופיים עם יישום אקטיבי בחיי היומיום, בסוגיות הנוגעות לפילוסופיה, חברה ותקשורת. ערכים לדוגמה: אוריינטליזם, אקסטרים, ארבע על ארבע (ג'יפ), באוהאוס, גבריות חדשה, גוף נטול איברים, טכנו, טקסטואליות, לאומיות/פוסט-לאומיות, לאס וגאס, מאזוכיזם, פאניקה מוסרית, סאונדבייט, קומיקס, קפיטליזם, ראפ, שיבוש תרבות. אתר האינטרנט הרשמי של אנציקלופדיה של הרעיונות עמיחי שלו, "מגדלור אינטלקטואלי", באתר ynet, 3 ביוני 2012 ורד קלנר, ‏משהו טוטאלי, באתר גלובס, 14 ביוני 2012 גלעד מלצר, במוסף "ספרים", "פיל אדום בסלון", באתר הארץ, 22 ביולי 2012 ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
שח (פירושונים)

האם התכוונתם ל... שחמט – ענף ספורט ומשחק לוח אסטרטגי המיועד לשני שחקנים שח – במשחק השחמט (ובמשחקי לוח נוספים): מצב של איום על המלך שאה – תוארם של מלכי פרס, האימפריה הפרסית ואיראן; מקורו במילה הפרסית הקדומה "חשטרה" שמשמעה "מלך" מוחמד רזא שאה פהלווי – השאה האחרון של איראן ש"ח – ראשי תיבות של שקל חדש – המטבע של מדינת ישראל ש"ח וילקומיץ – מראשוני המורים העבריים ברחובות ובמושבות הגליל ש.ח. – ראשי תיבות ל"שידור חוזר" בטלוויזיה ש"ח (פירושונים)
אילה הדר

אילה הדר (נולדה ב-12 באוקטובר 1967), היא אלופת ישראל בשחייה בעבר. הדר נולדה וגדלה בקיבוץ שפיים. היא האחות הצעירה של מירב, אלופה ושיאנית ישראל בעבר. היא התאמנה בקבוצת השחייה של הפועל גש"ם בהדרכת אביה אברהם "הגא" הדר ואחר כך בהדרכתו של גרשון שפע. באליפות ישראל בשחייה שנערכה בווינגייט בסוף חודש אוגוסט 1983 זכתה הדר במדליית כסף, במשחה ל-200 מטר חופשי בתוצאה של 2:15.47 דקות, אחרי הדר רובינשטיין ממכבי קריית אונו (2:12.40 דקות) ולפני דנה סער מהפועל גלבוע (2:15.74 דקות). באליפות ישראל בשחייה שנערכה בווינגייט בסוף חודש אוגוסט 1984 זכתה הדר ב-4 מדליות, 3 זהב ו-1 כסף. מדליות זהב, במשחה ל-50 מטר חופשי בתוצאה של 28.96 שניות, לפני רותם פורת מהפועל בני שמעון (29.31 שניות) ואחותה מירב הדר (29.42 שניות), במשחה ל-100 מטר חופשי בתוצאה של 1:02.60 דקות, לפני עירית גלוסקינוס מהפועל ימק"א ירושלים (1:02.71 דקות) והדר גת חברתה לאגודה ובמשחה ל-200 מטר חופשי בתוצאה של 2:16.40 דקות, לפני יפעת שור ממכבי קריית אונו (2:18.16 דקות) והדר גת (2:18.30 דקות). מדליית כסף, במשחה ל-400 מטר חופשי בתוצאה של 4:43.89 דקות, אחרי הדר קליינמן ממכבי קריית אונו (4:33.00 דקות) ולפני יפעת שור. אלכס פרסלמן, רק 3 שיאי נוער, מעריב, 20 באוגוסט 1984 אלכס פרסלמן, בבוקר: זוהר גלילי בערב: טל משקיף, מעריב, 21 באוגוסט 1984 אלכס פרסלמן, רביעית יזרעאל שיפרה השיא במשחה המעורב, מעריב, 22 באוגוסט 1984 אלכס פרסלמן, רק שיא נוער, מעריב, 24 באוגוסט 1984
דורון תמיר

דורון תמיר (נולד ב-1950) הוא קצין צה"ל במילואים בדרגת תת-אלוף. כיהן כקצין מודיעין ראשי. תמיר נולד ברחובות, כבנם היחיד של אידה ויוסף. אביו היה קצין בצבא האדום שכל משפחתו, אשתו וילדיו נספו בשואה ועלה לישראל ב-1948. למד בתיכון הימלפרב בירושלים והיה חניך בתנועת הנוער בני עקיבא. ב-1968 התגייס לצה"ל, שירת בחיל הרגלים ופיקד על מחלקה בפלוגת סיור. לאחר שנפצע עבר לשרת בתפקידי מודיעין. שימש קצין פענוח, קצין מודיעין חטיבה, ומפקד קורס קציני מודיעין. בפברואר 1981 מונה לקצין מודיעין של אוגדה 162, תפקיד בו שירת במהלך ההכנות ובלחימה במלחמת לבנון הראשונה. ב-1982 מונה לראש ענף 20 בחטיבת המחקר, בהמשך פיקד על המרכז למודיעין וסיור ושירת כקצין מודיעין של פיקוד המרכז. ב-1990 מונה לסגן ראש חטיבת המחקר ושימש בתפקיד במהלך מלחמת המפרץ ובמבצע לחיסולו של מנהיג ארגון חזבאללה עבאס מוסאווי. בשנים 1992 עד 1995 כיהן כקצין מודיעין ראשי. לאחר שחרורו כיהן כמנכ"ל חברת JFJ וחברת STA בתחום הייעוץ הביטחוני, מייסד ומנהל בחברת קורנרשוט, מנהל בחברת SILVER SHADOW ויועץ לתעשייה האווירית. כיהן כסגן נשיא בתחום התעשיות הביטחוניות בחברת נס טכנולוגיות. כמו כן כיהן כראש אגף במטה הסייבר הלאומי. שירות גלובס, ‏תא"ל במיל' דורון תמיר מונה לסגן נשיא בתחום התעשיות הביטחוניות בנס טכנולוגיות, באתר גלובס, 3 במרץ 2002 דורון תמיר באתר סדנת יובל נאמן למדע טכנולוגיה וביטחון באוניברסיטת תל אביב
תיכון וולטר

תיכון וולטר (בצרפתית: Lycée Voltaire) הוא בית ספר תיכון עיוני וטכנולוגי בפריז, בירת צרפת, והשוכן בשדרות דה לה רפובליק (Avenue de la République) מס' 101 ברובע 11. התיכון, הקרוי על שם הסופר והפילוסוף הצרפתי וולטר, תוכנן על ידי האדריכל אז'ן טרן. הוא נחנך בשנת 1890 על ידי נשיא צרפת, סאדי קרנו. למשך תקופה ממושכת הוא היה התיכון היחיד בצפון-מזרחה של פריז. מאז פתיחתו, תיכון וולטר היה בית ספר שנועד לבנים בלבד, עד שבשנת 1973 הפך לבית ספר מעורב. בתיכון וולטר לומדים 2000 תלמידים בשלוש מסגרות: מכללה, תיכון וכיתות מכינה (classes préparatoires). קיים בו רק המסלול של כיתות מכינה PTSI/PT (פיזיקה, טכנולוגיה, מדעי הנדסה/פיזיקה וטכנולוגיה). כיתות מכינה אלה הוקמו לראשונה בשנת 1921 ומאפשרות כל שנה לתלמידיהן להיכנס לבתי הספר הגבוהים היוקרתיים להנדסה. אלן-פורנייה, סופר צרפתי פרנאן ברודל, היסטוריון ז'אק דלור - כלכלן ופוליטיקאי צרפתי, נשיא הנציבות האיחוד האירופי (1994-1985) ז'יל כהן, שחקן קולנוע יהודי צרפתי אנדרה לווף, ביולוג יהודי צרפתי, חתן פרס נובל לפיזיולוגיה או לרפואה שארל לדרמן, עורך דין ופוליטיקאי יהודי צרפתי ז'אן מרמוז, טייס צרפתי אדגר פור, פוליטיקאי, ראש הממשלה של צרפת לשעבר, יושב ראש לשעבר של האספה הלאומית הצרפתית ברנאר קושנר - רופא ופוליטיקאי יהודי-צרפתי, שר החוץ של צרפת אנרי קרסוצקי, פעיל סינדיקלי יהודי צרפתי, מזכיר כללי של הקונפדרציה הכללית של העובדים CGT בצרפת. רולאן בארת -מבקר ספרות, פילוסוף ומסאי צרפתי ז'אן-לואי בורי סופר, עיתונאי, מבקר קולנוע ומורה לספרות אלן קריווין, פוליטיקאי - מורה זמני להיסטוריה אלבר מאלה, היסטוריון - מחבר ספרי לימוד להיסטוריה מדיה וקבצים בנושא תיכון וולטר בוויקישיתוף אתר האינטרנט הרשמי של תיכון וולטר (בצרפתית) אתר הבוגרים של תיכון וולטר (בצרפתית)
אלי פולק (קצין)

אלי פולק הוא קצין צה"ל במילואים בדרגת תת-אלוף, כיהן כקצין איסוף קרבי ראשי. פולק התגייס לצה"ל ב-1984 ושירת בתחילה כמדריך במרכז לאיסוף ומודיעין. שירת כקצין ביחידות האיסוף של חיל המודיעין וכיהן כקצין האיסוף של פיקוד הצפון. שימש קצין מודיעין באוגדה 162, מפקד בית הספר למודיעין שדה ומפקד מערך החוזי והמיפוי באגף המודיעין. במרץ 2009 מונה לקצין מודיעין שדה ראשי, בתקופתו הפך המערך לחיל האיסוף הקרבי בזרוע היבשה. שירת בתפקיד עד 2012. יותם קניספל, קצין מודיעין שדה ראשי חדש, אתר זרוע היבשה, 26 במרץ 2009 אחיקם משה דוד, "קיים חשש מחדירות מסוריה לישראל", באתר nrg‏, 20 ביולי 2012 עמיר רפפורט, צה"ל מגביר המודיעין בגבול מצרים, אתר israeldefense.co.il, ‏16 בנובמבר 2011 אבי בליזובסקי, ‏חשיפה ראשונה של יחידת הלווינים של אמ"ן, באתר "הידען", 9 בפברואר 2009